
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Кравекомплекс в земл. на гр. Грамада с оператор „Про Агро” ЕООД, с. Хайредин
Дата на извършване на проверката: 28.03.2018 г.

Място на извършване на проверката: гр. Грамада, м. „Тутмара“, общ. Грамада
Проверени компоненти и фактори на околната среда:
· Води
· Почви

· Въздух
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ)
· Закон за водите (ЗВ) 

· Закон за почвите (ЗП)

Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-80/26.03.2018 г. на директора на РИОСВ – Монтана за извършване на комплексна проверка на място в обект - кравекомплекс, гр. Грамада, с оператор „Про Агро“ ЕООД, с. Хайредин.
На 28.03.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед РД-80/26.03.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-5/28.03.2018 г.
Проверени са:

· Сгради и съоръжения на територията на кравекомплекса
· Документи и данни, свързани със законовите и подзаконови нормативни актове по околна среда

Констативна част:


На площадката на кравекомплекса са ситуирани две халета (АВ и CD) и една доилна зала с административно помещение, две торови шахти, три лагуни за течна торова фракция и една лагуна с вместимост 200 куб. м. за съхранение на изтичащите води от седемте бетонирани силажни ями. Към момента на проверката в обекта се отглеждат свободно – боксово 414 бр. животни (дойни крави и телета).

1. Компонент „Води”:

Водоснабдяването на сградите на дружеството се осъществява от собствен водоизточник -  тръбен кладенец „ФеърПлей Аграрен фонд-Грамада” за животновъдство и противопожарни нужди съгл. Разрешително № 11520204/23.07.2014 г. на БДДР-Плевен със срок на действие до 23.07.2020 г. Образуващите се на площадката на фирмата води от измиването на помещенията на доилната зала, от съоръженията за съхраняване на мляко и битово-фекалните води от административното помещение в доилната сграда чрез площадкова канализация се отвеждат в едната торова шахта. Към момента на проверката събирателната шахта, от която се изпомпват изтичащите от силажните ями води  към силажната лагуна, е със запълнен обем. 
2. Компонент „Почви”:

Торопочистването на двете халета за отглеждане на животни става с вградени скрепери. Торовият отпад се отвежда в двете торови шахти. Несепарираният торов отпад се изкупува от „Био Пауър Инвест” ООД – гр. Кула по силата на сключен договор от 04.05.2015 г. и анекс към него № 2 от 10.07.2015 г. за срок от 10 години. При извършения оглед на площадката не са констатирани депонирани количества торов отпад извън определените за целта места.
3. Компонент „Въздух”:

Съхраняването на млякото се осъществява в 2 броя стационарни цистерни, снабдени с охладителни системи, попадащи в обхвата на контрол по Регламент (ЕС) № 517/ 2014 за флуорсъдържащите газове. В системите за хладоагент се използва фреон R404A, в количество по 10 кг.  всяка.

         С писмо вх. № 591/07.02.2018 г. в РИОСВ-Монтана е представена изискуемата годишна информация за 2017 г. за флуорсъдържащите газове по чл. 36 от Наредба № 1/17.02.2017 г. За поддръжката и проверките на оборудването се поддържат актуални досиета, а етикетирането на системите е в съответствие с изискването на чл. 40 от наредбата. Въз основа на сключен договор от 04.01.2018 г. поддръжката и проверките на охладителните системи за херметичност и течове се извършва от хладилен техник на „Дани фриго“ ЕООД, гр. Видин, с издаден от ББКМ-София документ за правоспособност по чл. 17б, ал. 1 от ЗЧАВ.
Заключение:
Операторът изпълнява задълженията си, произтичащи от законодателство по компоненти „Почви”, „Води“ и „Въздух”. 
Предписания: Предвид констатациите от проверката и на осн. чл. 155, ал. 2 от Закона за опазване на околната среда е дадено предписание „Да се предприемат мерки за осигуряване на достатъчен обем в събирателната шахта за изтичащите от силажните ями води, за които писмено да се уведоми РИОСВ-Монтана“ със срок 30.04.2018 г. и отговорник управителя на „Про Агро”  ЕООД.
Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване.

· Законосъобразно управление на почвите.

· Опазване чистотата на атмосферния въздух.

